**Formandsberetning DSPF Generalforsamling 2024**

Beretningen dækker perioden april 2023 til marts 2024. Bestyrelsen vi gerne benytte lejligheden til at takke alle der i årets løb har været aktive i selskabets aktiviteter, herunder subspecialer, redaktionen og AFA.

Og med de forskellige netop nævnte aktører som har tilknytning til DSPF samt vores eget arbejde i bestyrelsen betyder det at vi gør alt hvad vi kan for at leve op til bestyrelsens formål:

* **At danne en organisatorisk ramme om specialet i pædiatrisk fysioterapi med henblik på at styrke de faglige miljøer og at bidrage til at sikre specialiseret og evidensbaseret fysioterapi til børn.**

Ved Generalforsamlingen i 2023 valgte 5 ud af 8 bestyrelsesmedlemmer at stoppe i Dansk Selskab for Pædiatrisk Fysioterapi – det var 5 meget dygtige og engageret børnefysioterapeuter som valgte at træde ud af bestyrelsen og de har gennem mange år sat deres spor på børnefysioterapien i Danmark. Der skal lyde en kæmpe stor tak til Beate Hovmand Hansen, Derek Curtis, Helle Mätzke, Martin Jorsal og Tina Borg Brun. Det blev i bestyrelsen besluttet at der nu skulle være 6 bestyrelsesmedlemmer i stedet for 8, bla. fordi vi nu har en administrativ konsulent, Marianne Schack, som varetager mange administrative opgaver som førhen var bestyrelsens opgave at varetage. Med ansættelse af Marianne, er det nu endnu mere muligt for os i bestyrelsen at koncentrere os om de faglige opgaver og ”styrke de faglige miljøer og bidrage til at sikre specialiseret og evidensbaseret fysioterapi til børn” som netop er kerneopgaven for DSPF.

**Kurser udbudt af DSPF, årskonference, årsmøder**

Vi har gennem det sidste års tid arbejdet med planlægningen af kommende kurser for børnefysioterapeuter da opgaven med udbud af kurser blev lagt ud til de faglige selskaber fra Danske Fysioterapeuter. Her i foråret 2024 afholdes kurset Movement ABC – planlægningen er kurset er sket i et samarbejde ml. Danske Fysioterapeuter og DSPF, da vi i bestyrelsen besluttede at købe administrativ hjælp hos Danske Fysioterapeuter. Vi har glædet os til endelig at kunne stå for afholdelsen af et kursus for børnefysioterapeuter med 2 fagligt kompetente undervisere Julie Fogemann-Christensen og Lone Schmidt og første modul af kurset er nu afholdt. Som noget helt nyt udbyder vi nu også webinarer med fagligt indhold og d.12.4.2024 løber vores første webinar af stablen. Vi har inviteret socialrådgiver Inge Louv til at fortælle om Barnets Lov og hvilken betydning Barnets Lov har for børnefysioterapeuter. Til efteråret afholdes AIMS/Bayley 4 kursus og her er det også med 2 dygtige børnefysioterapeuter som undervisere nemlig Charlotte Korshøj og Beate Hovmand Hansen- vi glæder os.

Neurodynamik-kurset: her lykkes lige akkurat at få nok deltagere og undervisningen varetages af Nora Kern og Nete Wellendorf, består 2 moduler i foråret og efteråret 2024.

Andre kurser i støbeskeen- så hold øje med vores hjemmeside og Facebook.

For at målrette vores kurser til vores medlemmer har vi i efteråret 2023 lavet en medlemsundersøgelse hvor vi bad vores medlemmer om at beskrive deres ønsker for kommende kurser. Vi fik svar fra mange børnefysioterapeuter og med udgangspunkt i medlemmernes ønsker for kurser afholdte vi i efteråret 2023 en strategidag hvor formålet med denne dag netop var at identificere og udvælge områder indenfor børnefysioterapien som skulle danne grundlaget for kommende kurser udbudt af DSPF.

Vi har besluttet at vi i det første år hvor vi hvor vi står for kurser at købe administrativ hjælp fra DF. At udbyde kurser er en rigtig stor og krævende opgave selskabet har fået tildelt og da vi nu kun er 6 medlemmer i bestyrelsen valgte vi at købe administrativ hjælp fra DF. Når det første år med kurser er gået, vil vi evaluere på fordele/ulemper ved denne løsning og så beslutte om vi skal blive ved at købe os til administrativ hjælp fra DF.

I efteråret 2024 afholder vi en spændende årskonference, med kyndig hjælp fra AFA – hold øje med Facebook og hjemmeside. Derudover er vi som sagt også i gang med at planlægge kurser for 2025 og i 2026 holder vi fælles årsmøde med børneergoterapeuterne. Vi er gået i gang med at planlægge årsmødet for 2026 og sammen med børneergoterapeuterne har vi har besluttet at fokus på dette årsmøde skal være Mental Sundhed hos børn set ift ergo-og fysioterapeutiske indsatser. Det bliver spændende og vi glæder os til at samarbejde med børneergoterapeuterne om et indholdsrigt og fagligt spændende program. Derudover bliver der rig mulighed for at netværke fys/ergo.

**Internationalt samarbejde**

Siden sidste GF har det været et spændende år med mange opgaver, bla. har vi opstartet et samarbejde med Norge og Sveriges børnefysioterapeutiske selskaber, som er i sin spæde opstart, men ser lovende ud ift. at sparre på vidensdeling og kurser. IOPTP har holdt årlige kongres og også der er der god vilje og lyst til internationalt samarbejde.

Ved GF 2023 blev vores 4 subspecialer etableret:

**Subspecialer:**

**Neurologi, Rask/Risiko/Muskuloskeletal og Psykiatri**

Subspecialeudvalgene skal vejlede bestyrelsen i forhold til de specifikke faglige forhold som gælder for subspeciales område, for at understøtte DSPF’s formål ”at danne organisatorisk ramme om specialet i pædiatrisk fysioterapi med henblik på at styrke de faglige miljøer og bidrage til at realisere visionen om specialiseret og evidens baseret fysioterapi indenfor området”.

Subspeciale udvalgene skal samarbejde med og vejlede bestyrelsen og øvrige udvalg i forhold til:

* Besvarelse af henvendelser fra Danske Fysioterapeuter, Dansk Selskab for Fysioterapi, offentlige myndigheder (fx Socialstyrelsen eller Sundhedsstyrelsen), fra medlemmer af DSPF, fra forældre eller andre samarbejdspartnere.
* Planlægning og afholdelse af faglige konference og kurser.
* Udvikling af indhold til medlemsbladet ”børn i Fysioterapi”
* Udvikling af indhold til hjemmeside og sociale medier (aktuelt Facebook).

De 4 subspecialer er ved at finde sine ben og finde sin form, skabe netværk, udbrede faglig viden, og på sigt være med til at påvirke det politiske system ift. børn og fysioterapi. Grupperne har brugt tid på at finde deres form, tanker omkring kurser og fokus- men vi ser at der tegner sig et godt billede af vores 4 subspecialer som bestemt vil komme vores medlemmer til gode. Derudover har vi inddraget subspeciale-grupper ved nogle af de høringssvar vi er blevet bedt om varetage.

Af fokuspunkter hos de 4 subspecialer kan nævnes:

Neurologi: netværksdannelse for medlemmer, relevante kurser, inspirere til hvilke nyhedsbreve, vi vurderer er relevante for medlemmer af vores subspeciale at følge. Vi arbejder på hvordan vi kan skabe sparringsrammer for medlemmerne af vores subspeciale, pt har vi tankerne på netværksmøder for specialinstitutioner.

**Rask-risiko:** Børnefysioterapeuters funktion som forebyggende indsats, hvordan ensrette fysioterapi til børn i kommunerne, hvordan bruger vi lovgivningen. Andre emner som optager subspecialet: tungebånd, tilpas stimulering af det lille barn, tilknytning/relation/regulering ift. børn og forældre.

**Muskuloskeletal**:

Optaget af kurser/temadage indenfor emnet.

* Udvikling af en form for intro-kursus til fysser, der vil vide mere om området eller som skal starte op i området.
* Afholdelse af temaeftermiddage i de forskellige regioner / eller evt. virtuelt
* Og som sidste skud på stammen kan ovenstående muligvis gøres i samarbejde med danske selskab for sports fysioterapi – der har været ideer om et eventuelt oplæg på sportsfyssernes fagkongres.

**Psykiatri:** ”Vi arbejder videre med et skriv til fagbladet omkring ADHD med fokus på forskellen på piger og drenge, behandling og den positive tilgang. Vi har kontakt med Dansk Selskab for fysioterapi og mental sundhed, og de er meget interesserede i at samarbejde med os ift. kurser og workshops.

**Samarbejde med redaktionen** af vores blad ”Børn i Fysioterapi”: En stor tak skal der lyde til redaktionen som altid sørger for et fagligt berigende blad med spændende og relevante artikler for børnefysioterapeuter. Vi har sammen med redaktionen lagt op til en vedtægtsændring: at redaktør-posten nu ligger nu i selve redaktionen og ikke i bestyrelsen som tidligere – vi finder det mest relevant på denne måde og bestyrelsen har heller ikke tid og ressourcer til at varetage redaktørposten. I vores forslag til vedtægtsændringen beskrives vi at der i bestyrelsen vil være en kontakt-person til redaktionen, således at der et bindeled ml. redaktionen og bestyrelsen.

**AFA: Årskonferencen 2023** var en meget speciel og særlig oplevelse. Fysioterapeut Mariann Wowern skulle have holdt oplæg på årskonferencen omkring emnet relation ml. barn og fysioterapeut og Mariann skulle have holdt oplæg med sin datter som er psykolog. Mariann gik desværre bort grundet sygdom kort inden årskonferencen. Det endte med at Marianns datter stadig holdt oplæg for os efter hendes eget ønske og Hannah Harboe trådte hurtigt til med et fint og relevant oplæg om fysioterapeutisk intervention til børn. Det blev en meget speciel og smuk dag som jeg tænker vi der deltog altid vil huske.

**Fagkongres 2025** – vi går med i planlægningen og hører meget gerne fra medlemmer som måske har et projekt eller andet som kunne være relevant at fortælle om på Fagkongressen. Der er kyndig vejledning og hjælp at hente hvis man har noget man gerne vil fortælle om på Fagkongressen men ikke rigtigt ved hvordan man skal gøre det.

Noget andet der fylder i bestyrelsen er **samarbejdet ml. de faglige selskaber, DSF og DF** (herunder Hovedbestyrelsen) – gennem årene har dette samarbejde til tider haft sine udfordringer, men nu ser alle parter fremad og alle vil vi gerne samarbejdet – vi i DSPF tror på samarbejdet og en god dialog – vi i DSPF arbejder på at tydeliggøre børnefysioterapi overfor DF og vi byder ind med viden og sparring ift. børnefysioterapi. Aktuelt deltager vi i dialogmøder med DF og DSF hvor formålet er at optimere samarbejdet ml. de 3 instanser: faglige selskaber- DF- DSF. De faglige selskaber incl. DSPF er optaget af autonomi i selskaberne og dette er bestemt en vigtig overskrift for de faglige selskaber når vi deltager i dialogmøderne.

Marie Reinholdt som sidder med i DSPF er også lige trådt i ind DSF’ s bestyrelse – stort tillykke til Marie og så godt at vi har en børnefysioterapeut med i DSF.

**Høringssvar**

”I DSPF har vi (via høringssvar) været med til at forme fremtiden for Danmarks børn og unge og vi oplever at vi bliver hørt.

Vi er blevet hørt omkring sjældne sygdomme omkring model ift. forløbsbeskrivelse, anbefalinger under og efter lette hovedtraumer.

Vi har fået taletid ind i regionernes hus, omkring aktuelle "huller" i lovgivningen omkring hjælpemidler.

Vi er blevet hørt - og øver os i at få taletid - omkring opdatering af psykiatriloven, for at sikre børn og unges rettigheder - her er DSF og DF vigtige samarbejdspartnere, som opleves støttende, løsningsorienterede og trygge at have i ryggen”. Aktuelt bliver vores høringssvar indenfor opdatering af psykiatriloven taget med helt op på politisk niveau sammen DF – vi bliver taget seriøst og hørt og det er vi selvfølgelig rigtig glade for.

**Hjemmeside og Facebook –** vores hjemmeside er blevet opdateret og vi sørger for løbende at bringe viden om børnefysioterapi ud til medlemmerne – det håber vi at I kan se og oplever – det er i hvert fald vores intention at disse platforme er til for jer.

**Besøg af Jeanette Præstegaard ved bestyrelsesmøde i januar:**

Her havde vi en meget fin dialog med Jeanette Præstegaard som i høj grad lyttede til vores stemme og hvad der optager os ift. børnefysioterapi. På mødet talte vi også om det aktuelle samarbejde ml. DF, DSF og de faglige selskaber og Jeannette Præstegaard understregede at DF bestemt anerkendte vigtigheden af de faglige selskaber og vi understregede at vi gerne vil inddrages når DF sætter fokus på børnefysioterapi – vi planlægger nu at vende tilbage til Jeanette Præstegaard så vi sætter børnefysioterapi på dagsordenen inde hos DF og hermed også ud i offentligheden.

**Hvad er vores fokus for det kommende år:**

Vi fortsætter planlægningen af nye, kommende kurser og forhåbentlige flere webinarer. Vi vil som nævnt arbejde for at sætte børne-fysioterapi på dagsordenen ude i det offentlige rum i samarbejde med DF. Børnefysioterapeuter arbejder med en bred målgruppe og vi skal derfor også gerne tilbyde kurser som favner bredt og vi skal prøve at nå bredt ud i offentligheden. Vi børnefysioterapeuter kan noget vigtigt uanset hvilken målgruppe vi arbejder med og nøgleordet er her fysisk bevægelse og i en tid hvor vi hører meget om inaktivitet hos børn og mistrivsel blandt børn og unge – ja så synes børnefysioterapeuternes kerneopgave – fysisk bevægelse - nærmest vigtigere end nogensinde – og det vil være stort fokus for bestyrelsens arbejde det kommende år.